Liderul grupării șiite Hezbollah amenință că "niciun loc" din Israel nu va fi cruțat de rachete dacă Libanul va fi atacat
Liderul grupării șiite libaneze Hezbollah, Hassan Nasrallah, a avertizat miercuri că "niciun loc" din Israel nu va fi cruțat de rachetele mișcării sale dacă liderii israelieni își vor pune în aplicare amenințarea de a ataca Libanul. Nasrallah a susținut că gruparea sa are în prezent peste 100.000 de combatanți și a dezvăluit că mai multe grupări cu idei similare s-au oferit să-și trimită oamenii în Liban pentru a lupta împotriva Israelului.